**ÚRAD PRÁCE, SOCIÁLNYCH VECÍ A RODINY BREZNO**

**Rázusova 40, 977 01 Brezno**

**BR1/OSVR/2023/617**

**VÝZVA č. 1/2023**

na podávanie projektov a predloženie cenovej ponuky na realizáciu priority na rok 2023 v územnej pôsobnosti Úradu práce, sociálnych vecí a rodiny Brezno podľa § 73 ods. 2. písm. e bod 4, 5 zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov.

**I.**

**Vyhlasovateľ**: Úrad práce, sociálnych vecí a rodiny (ÚPSVR) Brezno,

 Rázusova 40,

 977 01 Brezno

**Štatutárny zástupca:** *Ing. Jozef Kalman*, *riaditeľ úradu*

**Dátum vyhlásenia výzvy**: **07. 02. 2023**

**Názov výzvy: Výzva č. 1/2023**

 *Zabezpečenie vykonania odborných metód na prispôsobenie sa novej situácii*

*V prirodzenom rodinnom prostredí alebo náhradnom rodinnom prostredí .*

**Dátum uzávierky prijímania projektov: 28.02.2023**

**II.**

**Vymedzenie výzvy v rámci priorít**

Ústredie práce, sociálnych vecí a rodiny Bratislava schválilo ÚPSVR Brezno na rok 2023 navrhovanú prioritu v zmysle zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov (ďalej len zákon č. 305/2005 Z. z.), na realizáciu ktorej vyhlasuje ÚPSVR Brezno prostredníctvom internetovej stránky úradu výzvu na predkladanie projektov.

Výzva je uverejnená na webovej stránke úradu - [**www.upsvar.sk/br**](http://www.upsvar.sk/br), v období **od 07.02.2023 do 28.02.2023.**

**III.**

**Predmet výzvy**

Predmetom výzvy sú ***opatrenia zamerané na zabezpečenie vykonávania odborných metód na prispôsobenie sa novej situácii v prirodzenom alebo náhradnom rodinnom prostredí***

**Cieľom opatrení je:**

Pomoc rodinám prispôsobiť sa novým situáciám v prirodzenom, prípadne náhradnom prostredí dieťaťa a tak znížiť riziko vzniku, resp. eliminovať prehĺbenie vzniknutej situácie v rodine (napr. vyrovnanie sa so záťažovou situáciou, keď zostane jeden rodič sám na zabezpečovanie starostlivosti o maloleté deti z rôznych dôvodov, maloleté matky a s tým spojený nedostatok rodičovských zručností či množstvo iných záťažových situácií, ktoré sú pre fungovanie rodiny záťažové, traumatizujú) Cieľom by mala byť aj vzájomná podpora vzťahu rodič-dieťa v nových situáciách, ktoré nie sú rodičia schopní zvládnuť a tak zabezpečenie pocitu bezpečia, podpory, sebaistoty pre deti.

**Metódy, techniky a postupy:**

Zabezpečiť akreditovaný subjekt, prípadne sociálnych pracovníkov vykonávajúcich samostatnú prax sociálneho pracovníka, ktorý bude vykonávať opatrenia sociálnoprávnej ochrany detí a sociálnej kurately a ktorý bude rodinu zapájať do realizácie opatrení na podporu riešenia výchovných problémov, sociálnych problémov a iných problémov v rodine a v medziľudských vzťahoch.

V rámci toho bude akreditovaný subjekt:

* vykonávať opatrenia sociálnoprávnej ochrany detí a sociálnej kurately s cieľom zmierniť možný negatívny dopad novej situácie v rodine za účelom stabilizácie rodinného prostredia v prirodzenom rodinnom prostredí dieťaťa, v náhradnom prostredí dieťaťa, v obvyklom mieste pobytu dieťaťa a jeho rodičov alebo iných osôb, ktoré zabezpečujú starostlivosť o dieťa individuálnou, skupinovou a rodinnou formou práce
* pomoc pri zlepšení, obnove vzťahu dieťa s rodičom, pomoc pri komunikácii medzi jednotlivými členmi rodiny
* pomoc a podpora pri vyrovnávaní sa s novou situáciou, pri začlenení novej situácie do fungovania rodiny
* ďalšie sprevádzanie rodiny a sociálne poradenstvo pri riešení vzniknutých problémov súvisiacich s adaptáciou na novú situáciu v rodiny
* spolupracovať na vypracovaní plánu sociálnej práce s dieťaťom a jeho rodinou s manažérmi jednotlivých prípadov.

**Cieľová skupina:**

* ***13 rodín s maloletými deťmi, ktoré potrebujú pomoc pri adaptácii na novú situáciu.***

**Miesto výkonu opatrení**:

Prirodzené rodinné prostredie dieťaťa, alebo náhradné rodinné prostredie, v obvyklom mieste pobytu dieťaťa a jeho rodičov. Program je možné realizovať ambulantnou, celodennou alebo i pobytovou formou, prípadne kombináciou týchto foriem.

**Časový rozsah výkonu opatrení:**

predpokladaný začiatok: **od 15.03.2023,**

ukončenie: **do 10.12.2023.**

**Spôsob spolupráce a komunikácie akreditovaného subjektu a ÚPSVR Brezno:**

* písomné priebežné správy 1x mesačne o priebehu realizácie projektu v každej rodine,
* operatívny (telefón, e-mail, osobne ) kontakt s manažérom daného prípadu

**Spôsob vyhodnotenia realizácie projektu**: písomná záverečná správa na každú rodinu samostatne predložená spolu s vyúčtovaním **do 20.12.2023.**

**IV.**

**Oprávnení žiadatelia**

Oprávnenými žiadateľmi na podanie projektu sú fyzické alebo právnické osoby, ktoré vykonávajú činnosti v zmysle zákona č. 305/2005 Z. z. a majú udelenú akreditáciu Ministerstva práce, sociálnych vecí a rodiny Slovenskej republiky na vybrané činnosti sociálnoprávnej ochrany detí a sociálnej kurately, t.j. právoplatné rozhodnutie o udelení akreditácie na činnosti podľa § 11 ods. 3 písm. b) zákona číslo 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov.

Základné kritéria oprávnenosti žiadateľa:

- právoplatné rozhodnutie Ministerstva práce, sociálnych vecí a rodiny SR o udelení akreditácie na výkon opatrení sociálnoprávnej ochrany detí a sociálnej kurately podľa § 11 ods. 3 písm. b) zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov,

- v čase podávania projektov nie je začaté konanie o zrušení akreditácie (formou čestného prehlásenia),

- čestné vyhlásenie, že má vysporiadané vzťahy so štátnym rozpočtom a potvrdenie miestne príslušného správcu dane, nie staršie ako 3 mesiace, že nemá daňové nedoplatky,

- potvrdenie Sociálnej poisťovne a každej zdravotnej poisťovne, nie staršie ako 3 mesiace, že nemá evidované nedoplatky poistného na zdravotnom poistení, sociálnom poistení a príspevkoch na starobné dôchodkové sporenie,

- vypracovaný projekt obsahujúci podrobný opis služby, aktivity, materiálne, personálne (predložiť kópie dokladov o vzdelaní), priestorové a organizačné podmienky realizácie požadovanej služby,

- rozpočtové náklady celého projektu

- referencie z vykonávania opatrení

#### Sociálny pracovník vykonávajúci samostatnú prax sociálneho pracovníka

Základné kritériá oprávnenosti predkladateľa:

* vydané povolenie na výkon samostatnej praxe sociálneho pracovníka (§ 3, ods. 1, písm. b), zákona č. 219/2014 Z. z.) zodpovedajúce predmetu výzvy s požadovaným miestom výkonu (formálne preukázanie – vydané povolenie),
* v čase podávania projektov nie je začaté konanie o odňatí povolenia (formálne kritérium hodnotenia),
* plní si povinnosti týkajúce sa platby príspevkov poistenia a daňové odvody (napr. čestným vyhlásením),
* plní si, alebo splnil zmluvné záväzky vyplývajúce z iných zmlúv financovaných vyhlasovateľom, či iných zmlúv financovaných z verejných zdrojov alebo štrukturálnych fondov (vlastné poznatky úradu a čestné
* vyhlásenie pri externých zdrojoch).
* referencie z vykonávania opatrení

**Z okruhu posudzovaných projektov bude vylúčený subjekt, ktorého predkladateľ neuviedol pravdivé údaje uvádzané v projekte. Rovnako bude vylúčený predkladateľ, ktorý sa snaží získať dôverné informácie z procesu výberu projektov, resp. sa snaží ovplyvniť vo svoj prospech výberové konanie.**

**V.**

**Časový harmonogram výzvy, miesto a spôsob doručenia**

**Termín vyhlásenia výzvy: 07. 02. 2023**

**Termín ukončenia predkladania projektov: 28. 02. 2023**

**na adresu: Úrad práce, sociálnych vecí a rodiny Brezno, Rázusova 40, 977 01 Brezno**

Projekty sa predkladajú v slovenskom jazyku, musia byť doručené do podateľne úradu osobne alebo poštou v neporušenom obale na vyššie uvedenú adresu najneskôr do **28.02.2023**

**Označenie obálky: Súťaž - heslo – „Výzva SPO 1/2023 - Neotvárať!“** Na vonkajšom obale musí byť uvedené meno, resp. názov a adresa predkladateľa. Predložené projekty sa nevracajú.

**VI.**

**Financovanie projektu**

**Celková suma na výzvu: max. 16 200 Eur,** slovom: Šestnásťtisícdvesto EUR

Spôsob poskytnutia finančných prostriedkov pre realizáciu projektu bude bližšie uvedený v podmienkach zmluvy. V prípade nevyčerpania finančných prostriedkov alokovaných na výzvu môžu byť finančné prostriedky realokované. Cena musí zahŕňať všetky náklady spojené s realizáciou projektu, nie je možné ju dodatočne navýšiť.

**VII.**

**Pokyny a ďalšie informácie**

Projekt je potrebné predložiť písomne v termíne uvedenom v článku V.

K projektu je potrebné doložiť nasledovné doklady v originálnej forme:

- vypracovaný projekt obsahujúci podrobný opis služby, aktivity, materiálne, personálne, priestorové a organizačné podmienky realizácie požadovanej služby v počte: jeden originál, v hrebeňovej väzbe, príp. v jednoduchom zviazaní

- právoplatné rozhodnutie o udelení akreditácie MPSVR SR v Bratislave na výkon opatrení sociálnoprávnej ochrany detí a sociálnej kurately podľa § 11 ods. 3 písm. b) zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov – kópia,

- rozpočtové náklady celého projektu – originál,

- doklad preukazujúci, že v čase podávania projektov nie je začaté konanie o zrušení akreditácie (formou čestného prehlásenia),

- čestné vyhlásenie, že má vysporiadané vzťahy so štátnym rozpočtom a potvrdenie miestne príslušného správcu dane, nie staršie ako 3 mesiace, že nemá daňové nedoplatky,

- potvrdenie Sociálnej poisťovne a každej zdravotnej poisťovne, nie staršie ako 3 mesiace, že nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové sporenie,

-údaje o vzdelaní, odbornej praxi, odbornej kvalifikácii osôb zodpovedných za predmet zákazky- kópia

V prípade nekompletnosti všetkých požadovaných dokladov budú projekty automaticky vyraďované. Vypracovaný a zaslaný projekt musí byť opečiatkovaný a podpísaný štatutárnym orgánom predkladateľa projektu.

**Kritéria na vyhodnocovanie ponúk:**

Predložené projekty bude posudzovať a vyhodnocovať výberová komisia na posúdenie predložených projektov na základe výzvy v zmysle ust. § 73 ods. 5 zákona NR SR č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov, zriadená riaditeľkou Úradu práce, sociálnych vecí a rodiny Brezno. Posudzované budú projekty, ktorých žiadatelia spĺňajú kritéria uvedené v jednotlivých bodoch tejto výzvy a preložia kompletnú dokumentáciu.

Cena za predmet zákazky musí zahŕňať všetky náklady spojené s predmetom zákazky.

|  |  |  |
| --- | --- | --- |
| Poradové číslo | Kritérium | Maximálny počet bodov |
| 1. | Celková cena projektu  | 0 -50 bodov |
| 2. | Kvalita poskytovaných služieb:Rozpis metód, techník, opatrenía postupov, ktoré budú využité,časový harmonogram ... | 0 - 35 bodov |
| 3. | Vlastné materiálno-technickézabezpečenie | 0 – 10 bodov |
| 4. | Skúsenosti / predložené referencieDoplnkové služby a benefity | 0 – 5 bodov |
| Maximálny počet bodov | 100 bodov |

**Kontaktné údaje:**

Úrad práce, sociálnych vecí a rodiny Brezno, Rázusova 40, 977 01 Brezno

PhDr. Dáša Paučíková, PhD. riaditeľka OSVR,

Tel. kontakt: 048/2442500

e-mail: dasa.paucikova@upsvr.gov.sk

 Ing. Jozef Kalman

 riaditeľ ÚPSVR Brezno